ກຣີສ ດັດແກ້ຂັ້ນສຸ​ດທ້າຍ ​​ຂໍ້​ສະ​ເໜີປະຕິ​ຮູບ​ເສດຖະກິດ ເພື່ອຂໍເລື່ອນເວລາໃຊ້ໜີ້
ຂໍ້​ສະ​ເໜີ​ຕ່າງໆ​​ແມ່ນ​ແນ​ໃສ່ ​​ເພື່ອ​ຟື້ນ​ຟູ​​ເສດຖະກິດ ​ທີ່​ລົ້ມລຸກຄຸກຄານ ​ຂອງ​ປະ​ເທດ ແລະ ​​ຕັດການ​ໃຊ້​ຈ່າຍ​ຂອງ​ລັດຖະບານລົງ ​​ເພື່ອ​ແລກ​ປ່ຽນ​ກັບການຕໍ່​ເວລາ​​ໃຊ້​ໜີ້.
ບັນດາເຈົ້າໜ້າທີ່ກຣີສ ກຳລັງດັດແປງຂັ້ນສຸດທ້າຍ ກ່ຽວກັບຂໍ້ ສະເໜີປະຕິຮູບເສດຖະກິດ ທີ່ຈະຕ້ອງນຳສົ່ງໃຫ້ແກ່ບັນດາເຈົ້າ ໜີ້ໃນຢູໂຣບ ຂອງພວກເຂົາເຈົ້າ ໃນວັນຈັນມື້ນີ້ ຊຶ່ງເປັນສ່ວນນຶ່ງ ຂອງຂໍ້ຕົກລົງ ເພື່ອເລື່ອນເວລາອອກໄປ 4 ເດືອນ ສຳຫລັບການ ໃຊ້ໜີ້ເງິນກູ້ທີ່ EU ໃຫ້ມາ ເພື່ອກອບກູ້ເສດຖະກິດຂອງກຣີສນັ້ນ ໃນວັນສຸກຜ່ານມາ ບັນດາລັດມົນຕີການເງິນຂອງຢູໂຣບ ໄດ້ໃຫ້ ເວລາກຣີສ ຈົນຮອດວັນຈັນມື້ນີ້ ເພື່ອຢື່ນຂໍ້ສະເໜີຕ່າງໆ ທີ່ຈະ ເຮັດໃຫ້ພວກ ເຈົ້າໜີ້ຂອງປະເທດຢູໂຣບ ເຊື່ອໝັ້ນແລະຕົກລົງ ເລື່ອນເວລາໃຊ້ໜີ້ອອກໄປ 4 ເດືອນນັ້ນ ຂໍ້ສະເໜີຕ່າງໆແມ່ນແນໃສ່ ເພື່ອຟື້ນຟູເສດຖະກິດ ທີ່ລົ້ມລຸກຄຸກຄານຂອງປະເທດ ແລະ ຕັດການໃຊ້ຈ່າຍຂອງລັດຖະບານລົງ ເພື່ອແລກປ່ຽນກັບການຕໍ່ເວລາໃຊ້ໜີ້ ຈຳນວນ ເກືອບຮອດ 300 ພັນລ້ານດອນລາ ຊຶ່ງມີກຳນົດຈະໝົດອາຍຸລົງ ໃນອາທິດນີ້ ອອກໄປ ທ່ານ Nikos Pappas ລັດຖະມົນຕີຕ່າງປະເທດ ໃນຄະນະລັດຖະບານກຣີສຊຸດໃໝ່ ທີ່ອຽງຊ້າຍ ກ່າວໃນວັນອາທິດວານນີ້ວ່າ ບັນດາເຈົ້າໜ້າທີ່ ກຳລັງທຳງານເພື່ອເຮັດໃຫ້ ພວກພະນັກງານຂອງລັດ